% !TeX root = ../thesis.tex
%----------------------------------------------------------------------------
\chapter{Konklúzió}
%----------------------------------------------------------------------------

\section{Összefoglalás}

A féléves munkám első részében a felhő és peremhálózati számítástechnika alkalmazási területeit, jellemző felhasználási módjait tekintettem át. Megvizsgáltam több keretrendszert is, az ezek mögött rejlő ötleteket és megoldásokat.

Az irodalomkutatás során szerzett ismeretek alapján olyan alkalmazásokat kerestem, amelyek működéséhez előnyösen járulnak hozzá a peremhálózati rendszerek alkalmazása. Kutatásaim során kettő alkalmazást is találtam, amelyek egyenként különböző előnyeit képesek kihasználni a felhő és peremhálózati rendszerek együttes alkalmazásának. Az alkalmazásokat részletesen tanulmányoztam és bemutattam.

Az egyik alkalmazás adoptációját megterveztem, majd a szükséges változtatásokat implementáltam. Kialakítottam egy egyedi interpretert, ezzel és a peremhálózati rendszerek alkalmazásával képes voltam elfedni a felhő rendszer számára a késleltetés érzékeny alkalmazások vezérlésének problémáit.


\section{Jövőbeni tervek}

Munkám még korántsem tekinthető lezártnak. A feladataim nagy része még hátra van. 

\Aref{chapter:birbnetes}.\ fejezetben bemutattam a felhő alapú madárhang felismerő rendszer jelenlegi állapotát, amely egy két rétegű felhő architektúrára épül. Ahhoz, hogy ezt egy peremhálózati rendszerbe telepítsem, még hátra van a szoftver át-tervezése és implementációja. 

Ezután szeretném mindkettő szoftver esetén az átalakításaimat mérésekkel alátámasztani. Szeretném megmérni, hogy a felhő adta előnyök milyen hatással vannak az adott alkalmazásokra és az én megközelítésem és döntéseim sikeresen kiaknázták-e rendelkezésre álló lehetőségeket. A mérések között mindenképpen szeretnék fényt deríteni arra, hogy valójában hogy változik a válaszidő, a sávszélesség használat és a rendszerek skálázódása.

Emellett szeretném megvizsgálni annak a lehetőségét, hogy a felhő és a peremhálózat közti futtatási környezet különbségeit mennyire lehet dinamikusan kezelni, így további előnyöket szerezni azzal, hogy a rendszerek bizonyos komponenseit dinamikusan ütemezem a felhő és a peremhálózati rendszerek között.